**IV DAĻA**

**BĒRNU TIESĪBU AIZSARDZĪBAS PROGRAMMU IZSTRĀDĀŠANA UN ĪSTENOŠANA PAŠVALDĪBĀ**

1. **Kādam laika posmam izstrādāta bērnu tiesību aizsardzības programma?**

**9 pašvaldības norādījušas, ka pašvaldībā ir izstrādāta bērnu tiesību aizsardzības programma** (Ikšķile - 5 gadiem; Jūrmala - Bērnu tiesību aizsardzības programma izstrādāta līdz 2014.gada 20.oktobrim (Jūrmalas pilsētas domes Bērnu tiesību aizsardzības komisijas 2010.gada 20. oktobra protokols Nr.8), katru mācību gadu Izglītības nodaļa sagatavo darba plānu, kurā ir ietverti bērnu tiesību aizsardzības jautājumi. Izglītības nodaļas speciālists kopā ar Skolēnu bērnu tiesību aizsardzības komisiju sagatavo komisijas darba plānu kārtējam mācību gadam); Limbaži - Limbažu novada pašvaldības starpinstitūciju sadarbības kārtība bērnu tiesību un aizsardzības sistēmas nodrošināšanā Limbažu novadā, Limbažu novada domes 28.03.2013.sēdes lēmums (protokols Nr.5, 19.§); Olaine - līdz 2014.gadam ieskaitot; Rēzeknes novads - programma izstrādāta 2009.-2014.gadam; Sala – 2012.-2018.gadam; Talsi – 2013./2014.m.g., 2014./2015.m.g.; Tukums – 1 gadam; Vārkava – 2014.gadam).

No pašvaldību sniegtās informācijas secināms, ka bērnu tiesību aizsardzības programma tiek izstrādāta atšķirīgiem laika posmiem – no 1 gada līdz 7 gadiem.

Viena no pašvaldībām (Rēzeknes novads), kurā ir izstrādāta bērnu tiesību aizsardzības programma, papildus norādījusi, ka kritiski skatoties uz šo programmu, var teikt, ka tā vairāk ir kā vadlīnijas un ir nepilnīga. Tā jau ir zaudējusi savu aktualitāti un neatbilst laika prasībām. Būtiski jāmaina tās struktūra un saturs. 2014.gada septembrī pašvaldībā tiks uzsākts darbs pie jaunas programmas veidošanas laika posmam no 2015.gada - uz 3 vai 5 gadiem.

**9 pašvaldības norādījušas, ka bērnu tiesību aizsardzības programma ir izstrādes procesā** (Ādaži, Aglona, Aizkraukle, Cesvaine, Ilūkste, Nereta, Pārgauja, Saldus – programmas izstrādei ir izveidota darba grupa, kura līdz 2015.gada 2.janvārim izstrādā bērnu tiesību aizsardzības programmu Saldus novadam, Krimulda).

**Lielākā daļa pašvaldību (51) norādījušas, ka pašvaldībā nav izstrādāta bērnu tiesību aizsardzības programma** (Aknīste, Aloja, Alūksne, Baldone, Baltinava, Balvi, Bauska, Beverīna, Burtnieki, Cēsis, Dobele, Dundaga, Engure, Ērgļi, Gulbene, Iecava, Jaunpils, Jelgavas novads, Kandava, Kārsava, Ķegums, Kocēni, Koknese, Krāslava, Kuldīga, Lielvārde, Liepāja, Līvāni, Lubāna, Ludza, Mālpils, Mārupe, Mazsalaca, Nīca, Ogre, Pļaviņas, Preiļi, Rēzekne, Rugāji, Rūjiena, Salacgrīva, Salaspils, Saulkrasti, Skrīveri, Strenči, Tērvete, Vaiņode, Valmiera, Vecumnieki , Ventspils, Viesīte).

Savukārt **5 pašvaldības norādījušas, ka bērnu tiesību aizsardzības programma iekļauta vai daļēji iekļauta citos pašvaldības plānošanas dokumentos** (Madona, Gulbene - ir izstrādāta Gulbenes novada jaunatnes politikas stratēģija 2011.-2017.gadam, apstiprināta ar Gulbenes novada domes 2011.gada 21.aprīļa sēdes Nr.6,1.§ lēmumu. Dokumentā par jaunieti tiek uzskatīta persona vecumā no 13 līdz 25 gadiem. Stratēģijā izvirzīti īstermiņa un ilgtermiņa mērķi. Pašvaldībā darbojas Jaunatnes lietu speciālists. Gulbenes novadā ir izstrādāta Gulbenes novada integrētās attīstības programma 2011.-2017.gadam, apstiprināta ar Gulbenes novada domes 2011.gada 25.augusta sēdes lēmumu (protokols Nr.12,19.§), kurā iekļauta sadaļa „Sociālo pakalpojumu dažādošana un pieejamības uzlabošana”, tajā plānots izveidot jaunus sociālos pakalpojumus - Dienas centru, Krīžu centru u.c., Daugavpils novads - ir izstrādāta Daugavpils novada attīstības programma 2012.-2018.gadam, kuras rīcības plānā ir ietverti pasākumi bērnu atbalstam; Rīga - Izglītības programmas „Agresijas intervence bērniem un jauniešiem”, saskaņots, 2013.g.31.10. Nr.RIIMC-13-00, Izglītības programmas „Sociāli-emocionālo dzīves prasmju attīstīšana”, saskaņots, 2013.g.31.10. Nr.RIIMC-13-017, Daugavpils - Daugavpils attīstības programma 2014.-2020.gadam, visu izglītības iestāžu tīkla attīstības koncepcija 2013.-2017.gadam).

Vairākas pašvaldības norādījušas, ka plāno izstrādāt bērnu tiesību aizsardzības programmu:

* ir izstrādāti vispārējie noteikumi “Pašvaldības starpinstitūciju sadarbības kārtība bērnu tiesību un aizsardzības sistēmas nodrošināšanā Alojas novadā”. Atsevišķa programma nav izstrādāta, taču tuvākajā laikā tiks izstrādāta (Aloja);
* saņemot aptauju, pašvaldības izpilddirektore pieņēmusi informāciju zināšanai un tālākai rīcībai (Balvi);
* būtu vēlams izveidot pašvaldībā amata vienību, kuras pienākumos ietilptu ne tikai šīs programmas izveide, bet arī šīs programmas, sadarbojoties ar pārējām pašvaldības institūcijām, realizēšana pašvaldībā. Pašvaldība perspektīvā plāno izstrādāt šo programmu (Ludza);
* plānojam izstrādāt 2014.gada gada rudenī, ziemā (Salaspils);
* ar Strenču novada domes 2014.gada 1.augusta rīkojumu Nr.ADM/3-5/14/24 par bērnu tiesību programmas izstrādātāju un īstenotāju noteikta Strenču novada bāriņtiesas priekšsēdētāja (Strenči).

Vairākas pašvaldības norādījušas, kā īsteno bērnu tiesību aizsardzību pašvaldībā:

* Valmieras pilsētas pašvaldībā izveidota Bērnu tiesību aizsardzības komisija. Nolikums apstiprināts ar Valmieras pilsētas pašvaldības domes 23.09.2010. sēdes lēmumu Nr.412 (protokols Nr.14,25). Katru gadu komisijai tiek iesniegti ieteikumi, problēmas un ierosinājumi bērnu tiesību aizsardzībā un attiecīgās vides uzlabošanā, ko apkopo, analizē un izvirza prioritātes, nosakot termiņu, atbildīgo institūciju, speciālistu u.c. Izstrādāta Valmieras pilsētas sociāli ekonomiskās attīstības programma 2008. – 2014.gadam, Valmieras pilsētas ilgtspējīgās attīstības stratēģija 2015.- 2030.gadam (Valmiera);
* Bāriņtiesas, Sociālā dienesta, Pašvaldības policijas un Izglītības pārvaldes nolikumos ir noteikti uzdevumi bērnu tiesību aizsardzības nodrošināšanai. Īpašu problēmu gadījumos tiek sasauktas starpinstitucinālās sanāksmes, lai risinātu jautājumu (Alūksne);
* Ventspilī, kā visā valstī kopumā, darbojas speciālisti, kas seko līdzi bērnu tiesību un interešu aizstāvībai, ievērojot Bērnu tiesību aizsardzības likuma un citu normatīvo dokumentu normas. Sociālajā dienestā ir 6 sociālie darbinieki, kas strādā ar ģimenēm, kur ir konstatēti vai radušās aizdomas par bērnu tiesību pārkāpumiem. Sociālā dienesta 4 sociālie pedagogi, kas praktizē Ventspils izglītības iestādēs, rūpējas par bērnu tiesību aizsardzības ievērošanu izglītības iestādēs. Izglītības pārvaldes bērnu tiesību aizsardzības speciālists īpaši seko līdzi, lai skolas vecuma bērniem tiktu nodrošināta valstī noteiktā obligātā izglītība atbilstoši katra bērna individuālām spējām. Ventspils pilsētas Izglītības pārvaldē strādā speciāliste bērnu tiesību aizsardzības jautājumos, kas sniedz palīdzību un atbalstu izglītojamiem, kuriem radušās grūtības mācību procesā, un viņu vecākiem (Ventspils).

*Ja bērnu tiesību aizsardzības programma nav izstrādāta, tad norādiet iemeslus, kāpēc programma nav izstrādāta.*

Pašvaldības norādījušas iemeslus, kāpēc bērnu tiesību aizsardzības programma pašvaldībā nav izstrādāta:

* pašvaldība darbojas atbilstoši normatīvajos aktos noteiktajam vai Valsts bērnu tiesību aizsardzības inspekcijas vadlīnijām (15) (Baldone, Beverīna, Jaunpils, Kandava, Līvāni, Ludza, Mārupe, Mazsalaca, Ogre, Rēzekne, Rugāji, Strenči, Ventspils, Durbe, Kārsava);
* pašvaldībā nav bērnu tiesību aizsardzības speciālista (5) (Ogre, Dundaga, Koknese, Kuldīga, Madona);
* pašvaldība neuzskata Bērnu tiesību aizsardzības programmu par nepieciešamu (3) (Bauska - bērnu tiesību aizsardzības jautājumi, rīcība ekstremālās situācijās iestrādāta katras izglītības iestādes iekšējās kārtības noteikumos, novadā tiek strādāts, reaģējot uz katru gadījumu; Lielvārde - pašvaldības speciālisti neuzskata to par nepieciešamu, jo katrs bērnu tiesību aizsardzības subjekts vadās no savas iestādes iekšējiem normatīvajiem aktiem, kā arī no ārējiem normatīvajiem aktiem, tajā skaitā Bērnu tiesību aizsardzības likuma; Lubāna - pameklēju publiskajā telpā, tādas programmas pašvaldībām daudz neatradu, tātad kaut kā iztiek bez programmas);
* nav pietiekamu resursu (tajā skaitā cilvēkresursu), kapacitātes (3) (Nīca, Saulkrasti, Tērvete);
* pašvaldībā nav vienošanās par to, kurai iestādei/speciālistam programma jāveido (3) (Rūjiena, Krāslava, Liepāja);
* prioritāte bija pasākumu organizēšana, nevis programmas izstrāde (1) (Ilūkste);
* ļoti labi darbojusies instrukcija un starpinstitucionālās sapulces (1) (Salaspils).

**RISKS**

Lielākajā daļā pašvaldību nav izstrādāta bērnu tiesību aizsardzības programma.

**IESPĒJA**

9 pašvaldības norāda, ka pašvaldībā ir izstrādāta bērnu tiesību aizsardzības programma (Ikšķile, Jūrmala, Limbaži (vai saturiski atbilst?), Olaine, Rēzeknes novads, Sala, Talsi, Tukums, Vārkava) – iespējams, labā prakse, ko pārņemt citām pašvaldībām.

1. **Kādas prioritātes noteiktas bērnu tiesību aizsardzības programmā?**

Iepriekš minētās 9 pašvaldības, kurās ir izstrādāta bērnu tiesību aizsardzības programma, norādījušas programmā noteiktās prioritātes:

* ārpusskolas izglītības un brīvā laika pavadīšanas iespējas (Ikšķile);
* attīstīt un pilnveidot sociālo atbalstu bērniem, samazināt izglītojamo skaitu, kas ilgstoši kavē skolu, romu bērnu integrēšanu skolā un sabiedrībā, bērnu un vecāku izglītošana tiesībās un pienākumos (Jūrmala);
* preventīvie pasākumi bērnu tiesību aizsardzībai, starpprofesionāļu sadarbība (Limbaži);
* sniegt palīdzību un atbalstu ģimenēm, kurās ir bērni, garantējot ikvienam pašvaldības teritorijā dzīvojošam bērnam pajumti, siltumu, apģērbu, vecumam un veselības stāvoklim atbilstošu uzturu; nodrošināt ārpusģimenes aprūpi tiem bērniem, kuriem uz laiku vai patstāvīgi nav savas ģimenes vai kurus viņu pašu interesēs nedrīkst atstāt šajā ģimenē; nodrošināt bērna tiesības iegūt vispārējo vidējo izglītību un sniegt viņiem palīdzību arodapmācībā (Olaine);
* nodrošināt bērna tiesības, brīvības un to aizsardzību atbilstoši ANO Konvencijai par bērna tiesībām un Latvijas Republikas likumdošanai, ņemot vērā, ka bērnam kā fiziski un intelektuāli nenobriedušai personai vajadzīga īpaša aizsardzība un gādība (Sala);
* izglītības iestāžu iekšējie kārtības noteikumi atbilstoši drošas vides prasībām, darbs ar skolas kavētājiem, pedagogu profesionālā pilnveide slēptā mobinga un vardarbības draudu izzināšanai, pareizas izpratnes veidošana par atkarības vielām un droša interneta lietošana, darbs ar vecākiem par konsekventām disciplinēšanas metodēm (Talsi);
* katru gadu citas prioritātes – 2013.gada prioritāte - atbalsts vecāku pienākuma īstenošanā, 2014.gadā – atbalsts ārpusģimenes aprūpes pakalpojumu sniedzējiem (Tukums);
* vardarbības, atkarību, skolas kavējumu mazināšana, sekmīguma veicināšana (Vārkava).

Viena pašvaldība (Rēzeknes novads) norādījusi, ka bērnu tiesību aizsardzības programmā nav izvirzītas atsevišķas prioritātes.

Vairākas pašvaldības, kuras iepriekš bija norādījušas, ka pašvaldībā nav izstrādāta bērnu tiesību aizsardzības programma, tomēr norādījušas pašvaldības prioritātes bērnu tiesību aizsardzības jomā:

* pašvaldībā ir vairākas aktivitātes, kas vērstas uz bērnu tiesību un aizsardzības nodrošināšanu – vecāku grupu izglītošanu bērnu tiesību aizsardzības jautājumos, sociālās rehabilitācijas nodrošināšana bērniem institūcijā/dzīvesvietā, kas cietuši no prettiesiskām darbībām, darbs ar nepilngadīgiem likumpārkāpējiem un viņu vecākiem u.c. (Jelgavas novads);
* profilakse (Bauska);
* sniegt palīdzību un atbalstu ģimenēm, kurās ir bērni, garantējot ikvienam pašvaldības teritorijā dzīvojošam bērnam pajumti, siltumu, apģērbu, vecumam un veselības stāvoklim atbilstošu uzturu, nodrošināt tiesības iegūt vispārējo vidējo pamatizglītību, veselības aprūpi. Nodrošināt ārpusģimenes aprūpi tiem bērniem, kuriem uz laiku vai patstāvīgi nav savas ģimenes vai kurus nedrīkst atstāt šajā ģimenē (Cesvaine);
* izglītība, veselība, atbalsts bērniem ar speciālām vajadzībām, bērniem un jauniešiem, kuri pakļauti atstumtības riskam (Daugavpils);
* atbalsts sociālajam atstumtības riskam pakļautajām ģimenēm, bērniem, jauniešiem (Daugavpils novads);
* bērna drošība, tiesisko un mantisko interešu aizsardzība (Durbe);
* drošība, izglītība, saturīgs brīvais laiks, uzvedības un emocionālo traucējumu apzināšanas un novēršanas pasākumu organizēšana, vecāku ieinteresētības un līdzdalības bērnu dzīves norisēs un audzināšanā aktualizēšana (Ilūkste);
* sekmēt bērnu un ģimenes stāvokļa uzlabošanos, īstenojot uz bērnu tiesību aizsardzību un nodrošināšanu vērstus pasākumus (Krimulda);
* pašlaik notiek programmas izstrāde ar mērķi sekmēt bērnu un ģimenes stāvokļa uzlabošanos, īstenojot mērķtiecīgus uz bērnu tiesību aizsardzību vērstus pasākumus (Nereta);
* sniegt palīdzību un atbalstu ģimenēm, kurās ir bērni, garantējot ikvienam pašvaldības teritorijā dzīvojošam bērnam pajumti, siltumu, apģērbu, vecumam un veselības stāvoklim atbilstošu uzturu; nodrošināt ārpusģimenes aprūpi bāreņiem un bez vecāku gādības palikušajiem bērniem; nodrošināt bērna tiesības iegūt vispārējo vidējo izglītību un sniegt palīdzību arodapmācībā; nodrošināt jauniešu neformālās un formālās izglītības iespējas, veicināt nodarbinātību un brīvprātīgo darbu; sekmēt lietderīgu brīvā laika izmantošanu, līdzdalību sabiedriskajos procesos pašvaldībā; vecāku izglītošana (Rēzekne);
* programmu (izglītības programmu) ietvaros bērniem un jauniešiem tiek attīstītas sociāli emocionālās prasmes, savstarpējo attiecību veidošanā, kā arī apgūtas prasmes apzināt savu agresiju un sociāli vēlami tās izpaust (Rīga);
* drošība, veselība, izglītības iegūšana (Valmiera);
* nodrošināt bērnam ģimenisku vidi (Viļāni).

1. **Kuras pašvaldības institūcijas atbild par bērnu aizsardzības programmas izstrādi?**

Attiecībā uz to, kuras pašvaldības institūcijas atbild par bērnu tiesību aizsardzības programmas izstrādi, pašvaldības norādījušas, ka **sociālais dienests** (Ikšķile, Jaunpils, Vārkava) vai **sociālais dienests un bāriņtiesa** (Cesvaine, Sala). Viena pašvaldība norādījusi, ka par bērnu tiesību aizsardzības programmas izstrādi kopš 2014.gada 1.augusta ir atbildīga **bāriņtiesas priekšsēdētāja** (Strenči).

Viena pašvaldība (Talsi) norādījusi, ka par bērnu tiesību aizsardzības programmas izstrādi atbild **Izglītības pārvalde un galvenais speciālists bērnu tiesību jautājumos**. Cita pašvaldība (Rīga) norādījusi, ka par pašvaldībā īstenotajām izglītības programmām, kuras saistītas arī ar bērnu tiesību aizsardzību, atbild **domes Labklājības departaments**.

Vairākas pašvaldības norādījušas, ka minētais ir **vairāku pašvaldības institūciju pārziņā**, piemēram, domes, domes jurista un Finanšu nodaļas, sociālā dienesta, bāriņtiesas, Izglītības pārvaldes, izglītības iestāžu, pašvaldības policijas, Kultūras nodaļas, kā arī **Valsts policijas** pārziņā.

* *Izglītības pārvalde, sociālais dienests, bāriņtiesa, Valsts policija, pašvaldības policija u.c. (Daugavpils);*
* *dome, sociālais dienests, Izglītības pārvalde, Kultūras nodaļa, novada iestādes (Daugavpils novads);*
* *pašvaldības izglītības speciālists, sociālais dienests, bāriņtiesa, pašvaldības policija u.c. institūcijas un speciālisti (Ķegums);*
* *sociālā dienesta Bērnu un ģimenes atbalsta nodaļa, Izglītības nodaļa, pašvaldības policija (Limbaži);*
* *sociālais dienests, bāriņtiesa, pašvaldības policija (Mārupe);*
* *sociālais dienests, bāriņtiesa, pašvaldības policija (Mazsalaca);*
* *bāriņtiesa, sociālais dienests, policija, izglītības iestādes (Olaine);*
* *domes jurists un Finanšu nodaļa, sociālais dienests, bāriņtiesa, Izglītības pārvalde (Tukums).*

Divas pašvaldības norādījušas, ka par bērnu tiesību aizsardzības programmas izstrādi atbild **bērnu tiesību aizsardzības komisija** (Jūrmala - Jūrmalas pilsētas domes bērnu tiesību aizsardzības komisija saskaņā ar komisijas nolikumu, kas pieņemts 2001.gada 4.jūlijā ar Jūrmalas pilsētas domes lēmumu Nr.33; Valmiera - Bērnu tiesību aizsardzības komisija, nolikums apstiprināts ar 23.09.2010. sēdes lēmumu Nr.412 (protokols Nr.14,25). Cita pašvaldība (Saldus) norādījusi, ka par minēto atbild **starpinstitūciju speciālistu**, kuri ar rīkojumu ir iekļauti „Sadarbības komisija sociālajam riskam pakļauto bērnu un jauniešu atbalstam” **komisijā** (protokols Nr.20, 6§, apstiprināta 2012.gada 22. novembrī).

Viena pašvaldība (Bauska) norādījusi, ka koordinēti darbojas iesaistītās pašvaldības institūcijas. 2013.gada maijā Valsts policijas darbinieku iniciatīva veidot novadā komisiju bērnu tiesību aizsardzības jautājumos neguva atbalstu, jo tas ir darbs profesionāliem valsts dienestiem.

Viena pašvaldība (Krimulda) norādījusi, ka tiek veidota **darba grupa**, kurā tiks iekļauti speciālisti no dažādām ar bērnu tiesību nodrošināšanu saistītām nozarēm. Cita pašvaldība (Rēzeknes novads) norādījusi, ka par jaunas programmas izstrādi būs atbildīga **Starpinstitucionālās sadarbības padome**.

Trīs pašvaldības (Gulbene, Ilūkste, Liepāja) norādījušas, ka pašvaldībā nav noteikts, kura institūcija ir atbildīga par bērnu tiesību aizsardzības programmas izstrādi.

Izvērtējot pašvaldību sniegto informāciju, secināms, ka ne visās pašvaldībās noteikta atbildīgā institūcija par bērnu tiesību aizsardzības programmas izstrādi. Vienlaikus, ņemot vērā, ka bērnu tiesību aizsardzības programma pēc pašvaldību sniegtās informācijas izstrādāta tikai 9 pašvaldībās, tad pašvaldības, sniedzot atbildi uz šo jautājumu, iespējams, norādījušas institūcijas, kas īsteno bērnu tiesību aizsardzību pašvaldībā, nevis kuras institūcijas ir atbildīgas par minētās programmas izstrādi.

**RISKS**

Ne visās pašvaldībās noteikta atbildīgā institūcija par bērnu tiesību aizsardzības programmas izstrādi.

1. **Kādas ir galvenās grūtības bērnu aizsardzības programmas realizēšanā?**

Pašvaldības norādījušas galvenās grūtības bērnu tiesību aizsardzības programmas realizēšanā:

* finansiālās grūtības, atkarība no ekonomiskās situācijas (Cesvaine, Daugavpils, Daugavpils novads, Rēzekne);
* nepietiekams dzīvokļu fonds (Cesvaine);
* nepietiekami cilvēkresursi, lai realizētu vairāk preventīvos pasākumus (Madona);
* psihologa trūkums (Talsi);
* nepietiekamas pedagogu zināšanas un praktiskās iemaņas psiholoģijā, kā arī psihologu trūkums izglītības iestādēs, skolu sociālo pedagogu nepietiekamās darba likmes (Jūrmala);
* zemā līdzdalība no sabiedrības un institūciju puses (Ikšķile);
* iesaistīto pušu atraisīšana uz kopdarbu problēmsituāciju atrisināšanai (Ilūkste);
* nepietiekoša starpinstitūciju sadarbība (Limbaži);
* nav vadlīniju Bērnu tiesību aizsardzības programmas izstrādei (Mārupe, Mazsalaca);
* darba process, kas ne vienmēr ir prognozējams vai ātri padarāms birokrātisku procedūru dēļ (Kandava);
* darbs un sadarbība ar vecākiem/ vecāku zema līdzdarbība un iniciatīvas trūkums (Jaunpils, Vārkava, Talsi, Olaine, Rēzekne, Jūrmala);
* viena vai abu vecāku ilgstoša prombūtne, kas saistīta ar darba meklējumiem ārzemēs (Rēzekne);
* pieaugušo bezdarbs, ierobežotas jauniešu nodarbinātības iespējas (Rēzekne);
* bērns novēloti nonāk speciālistu redzeslokā (Talsi).

Viena pašvaldība (Rīga) norādījusi, ka bērnu tiesību aizsardzības programmu realizēšanā grūtību nav.

**RISKS**  
Bērnu tiesību aizsardzības programmu realizēšanā grūtības visbiežāk sagādā darbs un sadarbība ar vecākiem, vecāku zemā līdzdalība un iniciatīvas trūkums, kā arī pašvaldības finansiālais nodrošinājums.

1. **Pašvaldība regulāri tiek informēta par bērnu tiesību aizsardzības programmas izpildes gaitu.**

Četras pašvaldības norādījušas, ka par bērnu tiesību aizsardzības programmas izpildes gaitu pašvaldība tiek informēta vienu reizi gadā (Sala, Talsi, Tukums, Jūrmala).

Papildus viena pašvaldība (Jūrmala) paskaidrojusi, ka katru gadu tiek sagatavots pārskats par bērnu stāvokli pašvaldībā un prezentēts bērniem, pedagogiem, domes deputātiem un pašvaldības institūciju vadītājiem (pēdējo reizi pārskats par bērnu stāvokli tika prezentēts 2013.gada 28.novembrī). Arī cita pašvaldība (Rēzeknes novads) norādījusi, ka pašvaldība tiek informēta un veiktais darbs atspoguļojas ikgada pārskatā.

Trīs pašvaldības (Kandava, Durbe, Vārkava) norādījušas, ka pašvaldība tiek informēta regulāri, vienlaikus nav norādīts informēšanas veids un konkrēts biežums.

Citas pašvaldības norādījušas, ka pašvaldība tiek informēta par bērnu tiesību aizsardzības programmu izpildes gaitu:

* ikmēneša pašvaldības iestāžu vadītāju sanāksmēs. Sociālās, izglītības un kultūras komitejas sēdēs iestāžu vadītāji informē par bērnu tiesību aizsardzības jautājumiem, nekavējoties tiek apspriestas situācijas, kurās nepieciešams pašvaldības atbalsts problēmas risināšanai (Alūksne);
* Izglītības nodaļa seko veiktajam darbam izglītības iestādēs, reizi mēnesī apsekojot problēmu ģimenes kopā ar pašvaldības policijas, sociālā dienesta darbiniekiem. Izglītības nodaļa ir informēta par situāciju novada izglītības iestādēs, retāk - par ārpusskolas notikumiem (Bauska);
* novada domes sēdēs (Cesvaine);
* iestāžu, nodaļu atskaitēs, par ko tiek informēti novada deputāti (Daugavpils novads);
* informācija par paveiktiem pasākumiem tiek atspoguļota pašvaldības mājas lapā www.rezekne.lv, pašvaldības izdevumā „Rēzeknes vēstnesis” (Rēzekne);
* programmas darbības laika posma beigās pašvaldība tiek informēta par programmas izpildi un notiek izvērtēšana (Olaine).

Viena pašvaldība (Jaunpils) norādījusi, ka tiek informēta komanda, kas strādā ar pusaudzi. Cita pašvaldība (Valmiera) norādījusi, ka pašvaldības Bērnu tiesību aizsardzības komisijas nolikums nosaka kārtību informācijas iegūšanā, analīzē un informēšanā.

1. **Pašvaldībā regulāri notiek pasākumi, kuri ir plānoti saskaņā ar bērnu aizsardzības programmas realizēšanu.**

11 pašvaldības norādījušas, ka pašvaldībā regulāri notiek pasākumi saskaņā ar bērnu tiesību aizsardzības programmu (Sala, Vārkava, Talsi, Rēzekne, Rēzeknes novads, Jūrmala, Olaine, Rīga, Ropaži, Tukums, Valmiera).

Divas pašvaldības paskaidrojušas, ka:

* katra atbildīgā iestāde rīko savu uzdevumu realizēšanai atbilstošus regulārus pasākumus (Alūksne);
* pasākumi notiek saskaņā ar Daugavpils attīstības programmu 2014.-2020.gadam, Visu izglītības iestāžu tīkla attīstības koncepciju 2013.-2017.gadam (Daugavpils).

1. **7 pašvaldības norādījušas, ka pašvaldībā VĀJI organizētas sociālās, drošības un informatīvās akcijas un kampaņas bērniem un vecākiem, 9 pašvaldības norādījušas, ka akcijas un kampaņas organizētas DRĪZĀK VĀJI, NEKĀ LABI, 28 pašvaldības norādījušas, ka - DRĪZĀK LABI, NEKĀ VĀJI, savukārt 24 pašvaldības norādījušas, ka sociālās, drošības un informatīvās kampaņas organizētas LABI.**

*Norādiet kādas un kad organizētas.*

Papildus informāciju pašvaldības nav sniegušas.

1. **13 pašvaldības norādījušas, ka pašvaldība ir VĀJI apzinājusi pašvaldības teritorijā esošās drošās un nedrošās vietas, teritorijas, 7 pašvaldības norādījušas, ka pašvaldība minētās vietas apzinājusi DRĪZĀK VĀJI, NEKĀ LABI, 27 pašvaldības norādījušas, ka - DRĪZĀK LABI, NEKĀ VĀJI, savukārt 17 pašvaldības norādījušas, ka pašvaldība teritorijā esošās drošās un nedrošās vietas, teritorijas apzinājusi LABI.**

*Norādiet, kādi pētījumi, aptaujas veikti, lai noskaidrotu pašvaldības teritorijā esošās drošās un nedrošās vietas. Norādiet konkrēti, kuras vietas ir drošas un kuras ir nedrošas. Kādas darbības pašvaldība plāno īstenot, lai uzlabotu drošību pašvaldības teritoriju, kā arī nedrošajās pašvaldības teritorijās.*

Papildus informāciju pašvaldības nav sniegušas.

1. **Pašvaldība ir radījusi bērniem atbilstošu vidi saskaņā ar starptautiskajiem tiesību aktiem, rekomendācijām un ieteikumiem, aizsargājot bērnus no veselības un dzīvības apdraudējuma**: *(Katru apgalvojumu novērtējiet atsevišķi)*

*Norādiet, par katru teritoriju atsevišķi, kuri faktori liecina par bērniem atbilstošo vidi. Norādiet arī turpmāk plānotās darbības.*

**Publiskās vietās**

1 pašvaldība (Salacgrīva) norādījusi, ka publiskās vietās pašvaldība VĀJI radījusi bērniem atbilstošu vidi, 6 pašvaldības norādījušas, ka publiskās vietās pašvaldība radījusi bērniem atbilstošu vidi - DRĪZĀK VĀJI, NEKĀ LABI, 34 pašvaldības norādījušas, ka - DRĪZĀK LABI, NEKĀ VĀJI, savukārt 23 pašvaldības norādījušas, ka - LABI.

Papildus informāciju pašvaldības nav sniegušas.

**Izglītības iestādēs, to teritorijās**

1 pašvaldība (Salacgrīva) norādījusi, ka izglītības iestādēs un to teritorijās pašvaldība VĀJI radījusi bērniem atbilstošu vidi, 1 pašvaldība (Limbaži) norādījusi, ka - DRĪZĀK VĀJI, NEKĀ LABI, 17 pašvaldības norādījušas, ka izglītības iestādēs un to teritorijās pašvaldība radījusi bērniem atbilstošu vidi - DRĪZĀK LABI, NEKĀ VĀJI, savukārt 48 pašvaldības norādījušas, ka - LABI.

Papildus informāciju pašvaldības nav sniegušas.

**Kultūras iestādēs, to teritorijās**

1 pašvaldība (Salacgrīva) norādījusi, ka kultūras iestādēs un to teritorijās pašvaldība VĀJI radījusi bērniem atbilstošu vidi, 2 pašvaldības (Limbaži, Jelgavas novads) norādījušas, ka - DRĪZĀK VĀJI, NEKĀ LABI, 21 pašvaldība norādījusi, ka kultūras iestādēs un to teritorijā pašvaldība radījusi bērniem atbilstošu vidi - DRĪZĀK LABI, NEKĀ VĀJI, savukārt 37 pašvaldības norādījušas, ka - LABI.

Papildus informāciju pašvaldības nav sniegušas.

**Ārpusģimenes aprūpes iestādēs, to teritorijās**

2 pašvaldības (Salacgrīva, Rūjiena) norādījušas, ka ārpusģimenes aprūpes iestādēs un to teritorijās pašvaldība VĀJI radījusi bērniem atbilstošu vidi, 1 pašvaldība (Limbaži) norādījusi, ka - DRĪZĀK VĀJI, NEKĀ LABI, 10 pašvaldības norādījušas, ka pašvaldība ārpusģimenes aprūpes iestādēs un to teritorijās radījusi bērniem atbilstošu vidi - DRĪZĀK LABI, NEKĀ VĀJI, savukārt 13 pašvaldības norādījušas, ka - LABI.

Viena pašvaldība (Ādaži) uz jautājumu atbildi nav sniegusi.

Papildus informāciju pašvaldības nav sniegušas.

**Bērnu/jauniešu centros, to teritorijās**

1 pašvaldība (Salacgrīva) norādījusi, ka bērnu/jauniešu centros un to teritorijās pašvaldība VĀJI radījusi bērniem atbilstošu vidi, 2 pašvaldības (Limbaži, Cesvaine) norādījušas, ka - DRĪZĀK VĀJI, NEKĀ LABI, 20 pašvaldības norādījušas, ka bērnu/jauniešu centros un to teritorijās pašvaldība radījusi bērniem droši vidi - DRĪZĀK LABI, NEKĀ VĀJI, savukārt 27 pašvaldības norādījušas, ka - LABI.

Viena pašvaldība (Ādaži) uz jautājumu atbildi nav sniegusi.

Papildus informāciju pašvaldības nav sniegušas.

**Pašvaldības organizētajos masu pasākumos**

2 pašvaldības (Salacgrīva, Viļāni) norādījušas, ka pašvaldības organizētajos masu pasākumos pašvaldība VĀJI radījusi bērniem atbilstošu vidi, 27 pašvaldības norādījušas, ka - DRĪZĀK LABI, NEKĀ VĀJI, savukārt 32 pašvaldības norādījušas, ka pašvaldības organizētajos masu pasākumos pašvaldība radījusi bērniem drošu vidi - LABI.

Neviena no pašvaldībām nav norādījusi, ka bērniem drošu vidi pašvaldības organizētajos masu pasākumos radījusi DRĪZĀK VĀJI, NEKĀ LABI.

Papildus informāciju pašvaldības nav sniegušas.

**Cits variants**

Pašvaldības norādījušas arī citas vietas pašvaldībā, kurās tiek kontrolēta bērnu drošība:

* problēmģimenes viņu dzīvesvietās (Bauska);
* pludmale (Rīga - Rīgas pašvaldībā ir apstiprināta Rīgas pilsētas pašvaldības sabiedrības veselības stratēģija „Veselīgs rīdzinieks - veselā Rīgā” 2012.-2021.gadam rīcības plāns; Liepāja - pašvaldības policijā ir izveidots glābšanas dienests, kas regulāri patrulē un uzrauga drošību Liepājas pludmalē un dienvidrietumu rajona pludmalē);
* sporta stadioni, skeitparks (Koknese);
* sporta skolas, sporta zāles (Talsi);
* veloceliņš (Liepāja - pašvaldības policijas velopatruļa).

**RISKS**

Pastāv risks bērnu drošībai **Salacgrīvā**, jo pēc pašvaldības vērtējuma pašvaldība ir VĀJI radījusi atbilstošu vidi saskaņā ar starptautiskajiem tiesību aktiem, rekomendācijām un ieteikumiem, aizsargājot bērnus no veselības un dzīvības apdraudējuma – publiskās vietās; izglītības iestādēs un to teritorijās; kultūras iestādēs un to teritorijās; ārpusģimenes aprūpes iestādēs un to teritorijās; bērnu/jauniešu centros un to teritorijāa; pašvaldības organizētajos masu pasākumos. Salīdzinoši vāju vērtējumu par pašvaldības radīto vidi bērnu drošībai (izglītības iestādēs un to teritorijās, kultūras iestādēs un to teritorijās, ārpusģimenes aprūpes iestādēs un to teritorijās un bērnu/jauniešu centros un to teritorijās) sniegusi arī pašvaldība – **Limbaži**.

1. **Lielākā daļa pašvaldību (47 no 62) piekrīt apgalvojumam, ka pašvaldībā ir izvērtēti pašlaik spēkā esošie normatīvie akti un nepieciešamības gadījumā tika veikti grozījumi par izglītības iestādes rīcību gadījumos, kad bērns apdraud savu vai citu drošību.**

34 pašvaldības uz jautājumu atbildi nav sniegušas.

*Norādīt, kādi dokumenti minēto apstiprina, kad un kurš dokumentu apstiprināja.*

Vairākas pašvaldības norādījušas, ka minētais ir katras iestādes/ izglītības iestādes vadītāja kompetencē (Bauska, Beverīna, Alūksne, Cesvaine).

Pašvaldības norādījušas, ka izglītības iestādes rīcība gadījumos, kad bērns apdraud savu vai citu drošību, iekļauta **izglītības iestādes iekšējās kārtības noteikumos** (Durbe, Jaunpils, Kocēni, Liepāja, Nereta, Preiļi, Ropaži, Tērvete, Salacgrīva, Salaspils, Olaine, Rēzeknes novads, Skrīveri, Valmiera, Koknese, Krimulda, Mazsalaca, Pārgauja, Rīga, Skrunda, Jūrmala) vai **izglītības iestādes citos iekšējos normatīvajos aktos** **– reglamentā, nolikumā, kārtībā, rīcības plānā, instrukcijā, darbības plānā** (Tukums, Gulbene, Kuldīga, Mazsalaca, Krimulda, Pārgauja, Ludza, Rīga, Skrunda, Cēsis, Daugavpils novads, Rēzekne, Olaine, Liepāja, Ilūkste, Rūjiena, Saldus).

Viena pašvaldība (Saldus) paskaidrojusi, ka veikti sekojoši grozījumi iekšējās kārtības noteikumos:

- izstrādāti jauni iekšējās kārtības noteikumi, kuros pie sadaļas „Rīcība ekstremālās situācijās” iekļauti punkti, kas nosaka, kam skola nekavējoties ziņo par konstatēto gadījumu;

- izstrādāta „Kārtība, kādā direktore un pedagogi rīkojas, ja izglītojamais apdraud savu vai citu personu drošību, veselību vai dzīvību”;

- izstrādāta „Kārtība par sadarbību izglītojamā problēmu risināšanā”;

- iepazīstināti klašu audzinātāji, atbalsta personāls, izglītojamo vecāki, izglītojamie ar Ministru kabineta noteikumu Nr.1338 grozījumiem;

- skolā audzināšanas stundās ir iekļautas tēmas izglītojamiem par drošību, uzvedību, noteikumiem. Minētais ilgst visu mācību gadu, jo skolas audzināšanas programmā šīs tēmas ir iekļautas no 1.līdz 9. klasei.

Pašvaldības norādījušas, ka izmaiņas izglītības iestāžu iekšējos normatīvajos aktos veiktas atbilstoši spēkā esošiem ārējiem normatīvajiem aktiem, Ministru kabineta noteikumiem (Daugavpils - atbilstoši 2013.gada 21.maija Ministru kabineta noteikumiem Nr.259; Kandava, Mārupe; Strenči, Skrunda - izglītības iestāžu vadītājiem nepieciešamās izmaiņas skolu iekšējos dokumentos norādīts veikt pēc Ministru kabineta 21.05.2013. noteikumiem Nr.259, Skrundas novada Izglītības nodaļas protokols Nr.3, 2§ no 26.08.2013., Baldone – atbilstoši Ministru kabineta noteikumos Nr.1338 “Kārtība, kāda nodrošināma izglītojamo drošība izglītības iestādēs un to organizētajos pasākumos” noteiktajam).

Papildus viena pašvaldība (Jūrmala) norādījusi, ka 2014.gada 12.septembrī skolu sociālie pedagogi un 2014.gada 16.janvārī skolu direktori tika iepazīstināti ar metodiskiem ieteikumiem darbā ar agresīviem bērniem.

Atsevišķu pašvaldību sniegtā informācija rada šaubas vai norāda, ka pašvaldības izglītības iestāžu iekšējos dokumentos nav veikti grozījumi par izglītības iestādes rīcību gadījumos, kad bērns apdraud savu vai citu drošību:

* izglītības iestāžu nolikumi, kurus dome apstiprinājusi 2009.gadā (Sala);
* nepieciešamības gadījumā (Vecpiebalga);
* grozījumi nav veikti. Katrs gadījums tiek risināts individuāli. Nepieciešamības gadījumā problēmas risināšanā tiek iesaistīti pašvaldības policijas darbinieki, sociālie darbinieki, sociālie pedagogi, bērna vecāki, skolas psihologi (Ventspils);
* Pašvaldības starpinstitūciju sadarbības kārtība bērnu tiesību un aizsardzības sistēmas nodrošināšanā Alojas novadā, Starpinstitūciju sadarbības komandas sanāksmes protokols (Aloja);
* nepieciešamības gadījumā un lai risinātu noteiktu gadījumu, tiek iesaistītas visas problēmsituācijā iesaistītas institūcijas (Ogre).

Viena pašvaldība (Madona) norādījusi, ka izglītības iestāžu vadības sanāksmēs rīcība gadījumos, kad bērns apdraud savu vai citu drošību, ir izrunāta un aktualizēta.

**RISKS**

Ne visās pašvaldībās ir izvērtēti pašlaik spēkā esošie normatīvie akti un nepieciešamības gadījumā veikti grozījumi par izglītības iestādes rīcību gadījumos, kad bērns apdraud savu vai citu drošību.

1. **Lielākā daļa pašvaldību (46 no 65) piekrīt apgalvojumam, ka pašvaldība regulāri analizē situāciju pašvaldībā bērna tiesību ievērošanas jomā.**

31 pašvaldība uz jautājumu atbildi nav sniegusi.

*Norādīt, kādi dokumenti minēto apstiprina, kad un kurš dokumentu apstiprināja.*

Pašvaldības norādījušas, ka minētais noteikts:

* atbildīgo iestāžu nolikumos, kurus apstiprinājusi novada dome (Alūksne);
* novada attīstības programmā (Sala, dome 27.06.2012.).

Atsevišķas pašvaldības norādījušas, ka situācija pašvaldībā bērnu tiesību ievērošanas jomā tiek analizēta:

* **domes sēdēs** (Cesvaine, Nereta, Baltinava, Krimulda);
* iestāžu **gada atskaitēs** un **pārskatos, rezultatīvajos ziņojumos** (Daugavpils novads, Daugavpils, Rēzekne, Ogre);
* **starpinstitucionālās sanāksmēs** vai **Starpinstitucionālās sadarbības komisijas sēdēs** (Jaunpils; Kandava; Koknese - novada domes Starpinstitucionālās sadarbības komisija ģimenes lietu jautājumos ir sākusi darboties 2014.gada martā. Komisijas nolikumā ir teikts, ka viens no komisijas uzdevumiem ir apzināt, apkopot un analizēt situāciju bērnu tiesību ievērošanas jomā pašvaldības teritorijā; Kuldīga - starpinstitūciju sanāksmes (valsts, pašvaldības policijas, bāriņtiesas pārstāvis, sociālie darbinieki, sociālie pedagogi un izglītības nodaļas pārstāvji) notiek katra mēneša pirmajā trešdienā, tiek izstrādāts dokuments; Pārgauja; Nereta - Starpinstitucionālās komisijas darbam ar ģimenēm izveide 2013.gada novembrī; Ropaži - vienu reizi nedēļā tiekas sociālais pedagogs, izglītības psihologi un sociālie darbinieki; Rugāji; Saldus - analīzi veic starpinstitūciju speciālisti, darbojoties „Sadarbības komisija sociālajam riskam pakļauto bērnu un jauniešu atbalstam” komisijā, piedaloties projektos „Atbalsta sistēma nepilngadīgo likumpārkāpēju prevencija” un „Bērnu antisociālās uzvedības mazināšana: Agrīnās prevencijas modelēšana”; Skrīveri – divas reizes gadā (ja nav nepieciešams biežāk) atbalsta komandas sanāksmes, kurās piedalās izglītības iestāžu vadītāji, bāriņtiesas, sociālā dienesta, pašvaldības pārstāvji u.c. pārstāvji; Tērvete; Rīga - pašvaldībā ir noslēgts Sadarbības līgums starp Rīgas domes Izglītības, kultūras un sporta departamentu, Rīgas domes Labklājības departamentu, Rīgas bāriņtiesu un Rīgas pašvaldības policiju sadarboties gadījumos, ja ir aizdomas par bērna tiesību pārkāpumiem vai konstatēti bērna tiesību pārkāpumi, saskaņā ar izstrādāto kārtību; Ventspils - reizi mēnesī pašvaldības policijā notiek tikšanās, kurās piedalās bāriņtiesas, Valsts policijas, pašvaldības policijas, sociālā dienesta speciālisti, tikšanās tiek protokolētas);
* **Sociālo jautājumu komitejā** vai **Sociālo un veselības jautājumu komisijā** (Madona; Ropaži – vienu reizi mēnesī; Krimulda);
* **Izglītības, kultūras un sporta komitejā** (Krimulda);
* **Administratīvajās komitejas sēdēs** (Pārgauja);
* **Bērnu tiesību aizsardzības komisijas sēdēs** (Saulkrasti; Tukums; Valmiera - Bērnu tiesību aizsardzības komisijas nolikums, apstiprināts ar Valmieras pilsētas pašvaldības domes 23.09.2010. sēdes lēmumu Nr.412.(protokols Nr.14,250); Liepāja - Bērnu tiesību aizsardzības komisijas 2014.gada 21.augusta nolikums);
* **sanāksmēs** (Durbe – notiek katru otro nedēļu; Olaine - katrā pašvaldības ikmēneša sanāksmē piedalās visi izglītības iestāžu un citi kompetentie darbinieki, vadītāji informē par situāciju, tā tiek analizēta);
* **sociālo dienestu un citu institūciju ikdienas darbā** (Saulkrasti);
* **izglītības iestādēs** (Gulbene);
* **katras iestādes kompetences robežās** (Beverīna, Mārupe, Viesīte).

Atsevišķas pašvaldības norādījušas, ka situāciju pašvaldībā bērnu tiesību aizsardzības jomā analizē regulāri (Ludza); periodiski (Jelgavas novads); nepieciešamības gadījumā (Vecpiebalga, Baldone).

Viena pašvaldība norādījusi, ka pašvaldība analizē situāciju bērnu tiesību aizsardzības jomā, taču atsevišķi dokumenti par minēto netiek sastādīti (Ilūkste).

Viena pašvaldība norādījusi, ka bērnu tiesību ievērošana pašvaldībā tiek pārbaudīta pašvaldības vai valsts iestāžu veiktajās pārbaudēs (Bauska – Izglītības nodaļas speciālistu pārbaudes, Izglītības kvalitātes valsts dienesta pārbaudes).

**RISKS**

Ne visas pašvaldības regulāri analizē situāciju pašvaldībā bērna tiesību ievērošanas jomā.

1. **Nepilngadīgo personu atbalsta informācijas sistēma, kura nodrošina nepieciešamās informācijas apstrādi un sekmē starpinstitūciju sadarbību, ir ieviesta:**

*Norādīt ieviešanas datumu. Ja sistēma nav ieviesta, norādiet, kad plānots to izdarīt un kura institūcija par to atbild.*

**Bāriņtiesā**

Nedaudz vairāk kā puse pašvaldību (39 no 69) norādījušas, ka bāriņtiesā ir ieviesta nepilngadīgo personu atbalsta informācijas sistēma, kura nodrošina nepieciešamās informācijas apstrādi un sekmē starpinstitūciju sadarbību.

27 pašvaldības uz jautājumu atbildi nav sniegušas.

Vairākas pašvaldības (27) norādījušas, ka bāriņtiesā ir ieviesta nepilngadīgo personu atbalsta informācijas sistēma (Balvi - no 31.07.2013. strādā un pat konsultē citas pašvaldības; Cēsis - 01.09.2014.; Cesvaine - 2014.gada jūlijā; Dobele - 11.02.2014.; Gulbene - no 2014.gada 2. jūnija; Ilūkste - informācijas sistēmas darbība ir apgūta un piekļuve arī šai sistēmai ir, bet nav attiecīgu situāciju (nepilngadīgo personu likumpārkāpumu), lai būtu nepieciešamība lietot šo sistēmu; Jaunpils - 04.07.2013.; Jelgavas novads - 2014.gads; Kandava - 01.08.2014.; Ķegums - 07.04.2014. noslēgts sadarbības līgums Nr.KNP/2.2.-13/14/6 starp Ķeguma novada pašvaldību un Iekšlietu ministrijas informācijas centru; Kuldīga - 2014.gada septembrī; Limbaži - no 2013.gada marta; Madona - ar 2014.gadu; Mārupe - 01.01.2014.; Nīca - no 2013.gada novembra; Ozolnieki - 28.07.2013.; Preiļi; Rugāji - 03.06.2013.; Rūjiena - ieviesta 2014.gadā; Sala – 2013.gadā; Salacgrīva - 2014.gada februāra līgums ar IC; Salaspils - ar 21.07.2014.; Skrīveri - 01.02.2014.; Tērvete - ieviešanas datums - 2014.gada marts; Viesīte - 20.02.2014. pielaide NPAIS lietotājam; Rīga - noslēgti sadarbības līgumi par valsts informācijas sistēmas „Integrētā iekšlietu informācijas sistēma” apakšsistēmas „Nepilngadīgo personu atbalsta informācijas sistēma” lietošanu tiešsaistes datu pārraides režīmā un „Nepilngadīgo personu atbalsta informācijas sistēmas noteikumi” par informācijas apmaiņu; Valmiera - Par sadarbības līguma slēgšanu ar Latvijas Republikas Iekšlietu ministrijas Informācijas centru par informācijas sistēmu lietošanu tiešsaistes režīmā, apstiprināts ar 2014.gada 29.maija Valmieras pilsētas pašvaldības domes lēmumu Nr.185 (protokols Nr.7,31.)).

Dažas pašvaldības (8) norādījušas, ka bāriņtiesā nepilngadīgo personu atbalsta informācijas sistēma ir ieviešanas procesā (Burtnieki - izieta apmācība, noslēgti līgumi; Liepāja - Nepilngadīgo personu atbalsta informācijas sistēma bāriņtiesā ir ieviesta daļēji, visiem darbiniekiem pieejami dati NPAIS sistēmā, datu ievade tiks uzsākta 2015.gadā; Pārgauja - pārstāvis apmeklējis ministrijas organizēto NPAIS programmas izmantošanas apmācību, pašvaldība noslēgusi līgumu; Rēzekne - 04.09.2013. noslēgts sadarbības līgums Nr.SV-2013/252. starp Rēzeknes pilsētas domi un Iekšlietu ministriju par pieslēgumu sistēmai, informācijas ievadīšana un apstrāde joprojām nav uzsākta; Saulkrasti; Talsi - Nepilngadīgo personu atbalsta informācijas sistēma nav ieviesta, tiek slēgts līgums ar IeM Informācijas centru par sistēmas ieviešanu; Tukums - ir noslēgts līgums, tiek risināti tehniski jautājumi un apmācības darbam ar programmu; Koknese - ir ieviešanas procesā).

Citas pašvaldības (11) norādījušas, ka plāno bāriņtiesā ieviest nepilngadīgo personu atbalsta informācijas sistēmu (Aknīste - plānots ieviest mēneša laikā; Baldone - plānots ieviest 2014.gada laikā, atbildīgo institūciju norādīs pašvaldība; Baltinava - tuvākajā laikā plānots ieviest; Daugavpils novads - ir plānots, ka sistēma tiks ieviesta bāriņtiesās; Iecava - atbild pašvaldība, plānots ieviest līdz 2015.gada janvārim; Kārsava - 2015.gads, bāriņtiesa; Ludza - nav ieviesta, taču pašvaldība sava budžeta ietvaros plāno ieviest ar 2015.gada 1.janvāri gan šo programmu, gan amata vienību, kas strādās ar nepilngadīgajiem likumpārkāpējiem un šo programmu; Mālpils - NPAIS tiks ieviesta līdz 2014.gada beigām; Olaine - plānots ieviest līdz 2014.gada 1.septembrim; Strenči - 2012.gada 31.jūlija apliecība par nepilngadīgo personu atbalsta informācijas sistēmas (NPAIS) izmantošanu pašvaldībā, sistēmu plānots ieviest ar 2014.gada oktobri; Vaiņode - bāriņtiesā plāno ieviest 2015.gadā). Viena pašvaldība (Ogre) norādījusi, ka minēto sistēmu plānots ieviest sociālajā dienestā.

Vienlaikus no pašvaldību sniegtās informācijas, secināms, ka atsevišķas pašvaldības apsver minētās sistēmas nepieciešamību (Mazsalaca - uzsāktas sarunas par šādas programmas nepieciešamību; Vecpiebalga - nepieciešamības gadījumā), savukārt citas norāda uz pastāvošajiem šķēršļiem, kādēļ sistēma vēl nav ieviesta vai to neizmanto:

* darbinieku resursu trūkums (Krimulda, Preiļi).

Divas pašvaldības norādījušas, ka bāriņtiesā nepilngadīgo personu atbalsta informācijas sistēma nav ieviesta (Saldus; Ventspils - sistēma šobrīd nav ieviesta un nav zināms, kad plānots to izdarīt. Pašvaldības Sistēmas lietojumprogrammā SOPA ir iedarbināta pašvaldības sociālās palīdzības datu – sniegto pakalpojumu un veikto apsekošanu – nodošana uz Iekšlietu ministrijas IC Nepilngadīgo personu atbalsta informācijas sistēmu. SOPA izmanto sociālais dienests).

**RISKS**

Ne visās pašvaldībās bāriņtiesa izmanto nepilngadīgo personu atbalsta informācijas sistēmu, tādējādi sistēmā pieejamā informācija var nebūt visaptveroša un pilnīga. Minētais var kavēt darba ar bērnu un ģimeni veikšanu.

**Sociālajā dienestā**

Nedaudz vairāk kā puse pašvaldību (35 no 62) norādījušas, ka sociālajā dienestā ir ieviesta nepilngadīgo personu atbalsta informācijas sistēma, kura nodrošina nepieciešamās informācijas apstrādi un sekmē starpinstitūciju sadarbību.

34 pašvaldības uz jautājumu atbildi nav sniegušas.

Vairākas pašvaldības (10) norādījušas, ka sociālajā dienestā ir ieviesta nepilngadīgo personu atbalsta informācijas sistēma (Balvi - darbs no 2014.gada janvāra; Cesvaine - 2014. gada jūlijā; Jelgavas novads - 2014.gads; Kuldīga - 2014.gada martā; Nīca - no 2013.gada novembra; Ozolnieki - 2014.gada septembris; Rīga - 07.03.2014.; Rūjiena - ieviesta 2014.gadā; Sala – 2013.gadā; Salacgrīva - 2014.gada februāra līgums ar IC).

Dažas pašvaldības (11) norādījušas, ka sociālajā dienestā nepilngadīgo personu atbalsta informācijas sistēma ir ieviešanas procesā (Alūksne; Aloja – ir noslēgts sadarbības līgums un tuvākajā laikā tiks ieviesta sociālajā dienestā; Burtnieki - ir izietas apmācības; Kandava - ir izieti darbinieku apmācību kursi, jāsaņem paroles pieejai; Koknese; Krustpils; Liepāja - Nepilngadīgo personu atbalsta informācijas sistēma sociālajā dienestā ir ieviesta daļēji, NPAIS lietošanas kursu ir noklausījušies 20 sociālā dienesta darbinieki; Rēzekne - 04.09.2013. noslēgts sadarbības līgums Nr.SV-2013/252. starp Rēzeknes pilsētas domi un Iekšlietu ministriju par pieslēgumu sistēmai, informācijas ievadīšana un apstrāde joprojām nav uzsākta; Salaspils - vēl notiek programmu instalēšana, bet ir jau lietotāja statuss u.c.; Skrīveri - speciālisti ir apmācīti, darbs sistēmā šobrīd netiek veikts; Skrunda - ir apmeklēti informatīvie semināri).

Viena pašvaldība (Kocēni) norādījusi, ka minētā sistēma ieviesta nepilnīgi, līdz ar to 2015.gadā plānoti uzlabojumi. Cita pašvaldība (Saldus) norādījusi, ka ieviests sistēmas modulis „Rūpju bērns”.

Citas pašvaldības (3) norādījušas, ka sociālajā dienestā plānots ieviest nepilngadīgo personu atbalsta informācijas sistēmu (Iecava - atbild pašvaldība, plānots ieviest līdz 2015.gada janvārim; Madona - plānots ieviest; Mālpils - NPAIS tiks ieviesta līdz 2014.gada beigām).

Viena pašvaldība (Cēsis) norādījusi, ka šobrīd tiek diskutēts par cilvēkresursu piesaistes nepieciešamību, lai minēto sistēmu ieviestu, jo papildus pienākumi (jau esošām programmām) prasa papildus resursus un neatliek laika reālam darbam ar ģimenēm. Arī cita pašvaldība (Krimulda) norādījusi, ka sistēma nav ieviesta darbinieku resursu trūkuma dēļ.

Trīs pašvaldības norādījušas, ka notiek regulāra informācijas apmaiņa starp institūcijām, vienlaikus no sniegtajām atbildēm nav konstatējams, vai pašvaldībās ir ieviesta nepilngadīgo personu atbalsta informācijas sistēma (Durbe - notiek regulāra informācijas apmaiņa un sadarbība; Jaunjelgava - regulāra sadarbība ar bāriņtiesām, probācijas dienestu, Valsts nodarbinātības aģentūru, policiju, nepilngadīgo lietu inspektoru, ģimenes ārstu praksēm, izglītības iestādēm; Mērsrags - nolikums Mērsraga novada pašvaldības starpinstitucionālās padomes darbam ar riska ģimenēm, apstiprināts 2011. gadā 15. novembrī).

Viena pašvaldība norādījusi, ka nepilngadīgo personu atbalsta informācijas sistēma tiks ieviesta nepieciešamības gadījumā (Vecpiebalga).

**RISKS**

Ne visās pašvaldībās sociālajā dienestā izmanto nepilngadīgo personu atbalsta informācijas sistēmu, tādējādi sistēmā pieejamā informācija var nebūt visaptveroša un pilnīga. Minētais var kavēt darba ar bērnu un ģimeni veikšanu.

**Pašvaldības policijā**

Nedaudz mazāk kā puse pašvaldību (19 no 40) norādījušas, ka pašvaldības policijā ir ieviesta nepilngadīgo personu atbalsta informācijas sistēma, kura nodrošina nepieciešamās informācijas apstrādi un sekmē starpinstitūciju sadarbību.

56 pašvaldības uz jautājumu atbildi nav sniegušas.

Vairākas pašvaldības (8) norādījušas, ka pašvaldības policijā ir ieviesta nepilngadīgo personu atbalsta informācijas sistēma (Jelgavas novads - 2014.gads; Kuldīga - 2014.gada septembrī; Liepāja - Nepilngadīgo personu atbalsta informācijas sistēma pašvaldības policijā ir ieviesta 2013.gada nogalē; Mārupe - 01.01.2014.; Nīca - no 2013.gada novembra; Rūjiena - ieviesta 2014.gadā; Salaspils - ar 28.04.2014.; Saldus).

Divas pašvaldības norādījušas, ka pašvaldības policijā nepilngadīgo personu atbalsta informācijas sistēma ir ieviešanas procesā (Alūksne; Koknese).

Citas pašvaldības (2) norādījušas, ka pašvaldības policijā plānots ieviest nepilngadīgo personu atbalsta informācijas sistēmu (Kandava – plānots ieviest tuvākajā laikā; Mālpils - NPAIS tiks ieviesta līdz 2014.gada beigām).

Viena pašvaldība (Cēsis) norādījusi, ka šobrīd tiek diskutēts par cilvēkresursu piesaistes nepieciešamību, lai minēto sistēmu ieviestu.

Viena pašvaldība (Vaiņode) norādījusi, ka pašvaldības policijā nav ieviesta nepilngadīgo personu atbalsta informācijas sistēma. Citai pašvaldībai (Balvi) par minēto nav informācijas.

Vairākas pašvaldības norādījušas, ka pašvaldībā nav pašvaldības policijas (Durbe; Ikšķile; Madona - nav pašvaldības policijas, ir kārtībnieki; Salacgrīva). Viena pašvaldība (Krimulda) norādījusi, ka pašvaldības policija tiek veidota. Savukārt cita pašvaldība norādījusi, ka pašvaldības policija 2014.gada 1.jūnijā tika likvidēta (Rēzekne).

**RISKS**

Ne visās pašvaldībās pašvaldības policijā izmanto nepilngadīgo personu atbalsta informācijas sistēmu, tādējādi sistēmā pieejamā informācija var nebūt visaptveroša un pilnīga. Minētais var kavēt darba ar bērnu un ģimeni veikšanu.

**Sociālās korekcijas izglītības iestādēs**

Visas pašvaldības (15 no 15) norādījušas, ka sociālās korekcijas izglītības iestādēs nav ieviesta nepilngadīgo personu atbalsta informācijas sistēma, kura nodrošina nepieciešamās informācijas apstrādi un sekmē starpinstitūciju sadarbību.

81 pašvaldība uz jautājumu atbildi nav sniegusi.

Vairākas pašvaldības norādījušas, ka pašvaldības teritorijā nav sociālās korekcijas izglītības iestādes (Durbe, Jelgavas novads, Krimulda, Rēzekne, Salacgrīva, Salaspils, Vaiņode).

Viena pašvaldība paskaidrojusi, ka par sistēmas ieviešanu atbild pašvaldība un to plānots ieviest līdz 2015.gada janvārim (Iecava).

**RISKS**

Sociālās korekcijas izglītības iestādēs netiek izmantota nepilngadīgo personu atbalsta informācijas sistēma, tādējādi sistēmā pieejamā informācija var nebūt visaptveroša un pilnīga. Minētais var kavēt darba ar bērnu un ģimeni veikšanu.